Gascunya

Gascunya (Gasconha  en occitán gascón, Gascogne en francés) yera un territorio d'o sud-ueste francés, mientres l'Antigo Rechimen.

Cuan estioron creyatos os departamentos y rechions a Gascunya desapareixió y fue dividita en diferents departamentos.

O nombre d'a región proviene d'a palabra Basconia u Wasconia (derivato de bascón), que daba nombre a un conchunto de tribus poco romanizatas estendillatas a os dos cantos d'os Pireneus.

En Gascunya se charra o gascón, un dialecto de l'occitán con substrato lingüistico basco.

 Cheografía 
A Gascunya se troba entre l'Oceano Atlantico (Golfo de Bizcaya; ta os francofonos Golfo de Gascunya), a Garona y os Pireneus. A gran masa bosquiza d'as Landas, ocupa o centro cheografico d'a Gascunya. O ríos prencipals son a Garona y l'Ador.

 Landas
 Gers
 Altos Pireneus
 parti sud de Gironde
 parti de Pireneus Atlanticos: zona de l'Adour (Baiona, Anglet, Boucau, Bidache), y o Biarn (anque iste zaguer gosa considerar-se como provincia autonoma de Gascunya)
 parti d'Òlt y Garona
 a comarca d'a Val d'Arán, en Espanya.

*